《茆亭》
唐代·徐夤

鸳瓦虹梁计已疏，织茅编竹称贫居。剪平恰似山僧笠，

扫静真同道者庐。秋晚卷帘看过雁，月明凭槛数跳鱼。

重门公子应相笑，四壁风霜老读书。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。